recursal/SuperWikiNEXT-32B huggingface dataset:
שגיאות פרמטריות בתבנית:מבנה   
פרמטרים ריקים [ מיקום ] לא מופיעים בהגדרת התבנית 

**תעלת מוסקבה** (ברוסית: **Канал имени Москвы**) היא תעלה באורך 128 ק"מ שמקשרת את נהר מוסקבה עם הוולגה. התעלה נבנתה במהלך שנות ה-30 של המאה ה-20. היא עוברת בשטח מחוז טבר, מחוז מוסקבה ומסתיימת בשטח העיר מוסקבה. רוחב התעלה הוא 85 מטר והיא מסוגלת להעביר אוניות עד 5,000 טון. המטרה העיקרית של התעלה היא לספק מים לעיר מוסקבה, לספק נתיב תחבורה והסדרת מקומות נופש לאורך מאגרי מים של התעלה.

היסטוריה
--------

בשנת 1931 הנהר מוסקבה כמעט התייבש וכבר לא יכול היה להמשיך ולספק מים לעיר הגדולה. בהתאם לכך נבדקו אפשרויות לקשר אותו עם נהר הוולגה ועל ידי כך לספק לו מקורות מים נוספים. בניית התעלה החלה בשנת 1932 ובמהלכה השתתפו אסירי גולאג. לצורך כך הוקם מחנה מיוחד שהיה קיים במשך 5 שנים. הכוח העיקרי להקמת התעלה היו אסירי גולאג שעבדו כ-12 שעות ביום. חלק מהאסירים שוחררו עם סיום הקמת התעלה כפרס עבור העבודה. מאטביי ברמן וראשי נ.ק.וו.ד נוספים שהיו בראש מנהלת ההקמה הוצאו להורג במהלך הטיהורים הגדולים באשמת הכנת הפיכה שלטונית בעזרת האסירים.

ב-15 ביולי 1937 נפתחה התעלה תחת השם "תעלת מוסקבה-וולגה". לאורך התעלה נבנו שבע תחנות כוח הידרואלקטריות לתגבור אספקת החשמל למוסקבה. בסך הכול נבנו מעל 240 מתקנים הנדסיים. במקום חיבור התעלה לוולגה הוקמו פסלי ענק של ולדימיר לנין ויוסיף סטלין בגובה של 25 מטר. בשנת 1963 פורק הפסל של סטלין.

במהלך מלחמת העולם השנייה נוצלו מתקני התעלה להצפת שטחים בקרבת מוסקבה והדבר עצר את התקדמות הצבא הגרמני.

בשנת 1947, לכבוד שנת 800 לייסוד העיר, שונה שמה של התעלה ל"תעלת מוסקבה".

במהלך שנות ה-70 וה-80 בוצעו עבודות שיקום נרחבות במתקני התעלה. על שפת מאגרי מים בקרבת מוסקבה נבנו בתי הבראה. כמו כן שופצו והורחבו מתקני תיירות לאורך החוף.

תוואי התעלה וניצולה
-------------------

תא שיט מס' 3
האורך הכולל של התעלה הוא 128 ק"מ. התעלה מתחילה במאגר המים "איוונקובו" בקרבת העיר דובנה. במהלך 74 ק"מ התעלה עולה ב-38 מטר ולצורך כך נבנו 6 תאי שיט. בהמשך באורך 30 ק"מ ממוקמים מספר מאגרי מים. בקטע האחרון באורך של כ-3 ק"מ נבנו עוד 2 תאי שיט והתעלה יורדת ב-36 מטר.

בעקבות הקמת התעלה, הוקם הנמל הנהר הצפוני במוסקבה. באמצעות מערכת תעלות בלומורקנל, תעלת הוולגה-דון ותעלת מוסקבה, נמל זה קשור עם הים הבלטי, הים הלבן, הים השחור, ים אזוב והים הכספי. בעקבות כך נקראת העיר לפעמים "נמל חמישה ימים".

התעלה מנוצלת עד היום להעברת סחורות שונות. בתקופה הסובייטית עברו בתעלה גם אוניות נוסעים ששטו במסלול מוסקבה-ניז'ני נובגורוד ומוסקבה-אסטרחן. הם נסגרו בשנת 2005 כי לא הייתה הצדקה כלכלית להמשך הפעלתם. היום משייטות בתעלה אוניות תיירים רבות. משך השייט הוא 3 - 4 ימים.

קישורים חיצוניים
----------------

ויקישיתוף מדיה וקבצים בנושא **תעלת מוסקבה** בוויקישיתוף
* תעלת מוסקבה, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 4566669-6
* VIAF: 267771749
* WorldCat: viaf-267771749

 |
**יצר המוות (תָּנָטוֹס)** - הוא דחף אנושי לעבר מוות, הרס עצמי, וחזרה למצב שליו שהיה בזמן שהותנו ברחם. יצר המוות הוא דחף ולא אינסטינקט המחויב במציאות של כל אורגניזם חי כדי להתקיים. המונח "יצר המוות" הוצע על ידי סבינה שפילריין ב-1912, וזיגמונד פרויד אימץ אותו בשנת 1920 בספרו "Beyond the Pleasure Principle" שם הציג את יצר המוות כסתירה ל 'דחף להנאה'. תלמידו וילהלם שטקל העניק לדחף את השם תנטוס.

למרות שהתיאוריה הפסיכואנליטית של פרויד מוכרת בפסיכולוגיה הפופולרית, מופנית כלפיה ביקורת לא מעטה. יש הטוענים כי היא אינה מבוססת מדעית, ואף יכולה להיחשב לפסאודו־מדע.

מתוך מחשבה שלכל דחף יש אנרגיה המניעה אותו טען פרויד כי האנרגיה המניעה את יצר החיים היא הליבידו (הארוס), לעומת האנרגיה המניעה את יצר המוות. פרויד טען שכל מטרתו של יצר זה היא לפגוע באדם עצמו או בזולתו, מתוך רצון להגיע למצב של הומיאוסטזיס (שוויון). פרויד ראה ביצר המוות כאמצעי ל"חזרה לרחם" בו כל צרכינו סופקו וחווינו אושר אמיתי. פרויד טען שלכל יצור אורגני יש רצון לשוב למצב קדומני דומם, שהוא מוצאו של צורת החיים הבסיסית והראשונית ביותר. פרויד גזר את התאוריה על "יצר המוות" מהמבט השמרני, אשר מציג רצון לצורת חיים בסיסית, אינסטינקטיבית ראשונית ואת זה כינה ה 'דחף לעבר המוות', ובעצם כך הפריד בין יצר החיים ארוס ליצר המוות תנטוס.

יצר המוות בא לידי ביטוי בכך שלכל אינדיבידואל יש כוח המניע אותו ותפקידו הוא, שכל יצור אורגני ימצא "נתיב לעבר המוות".

לקריאה נוספת
------------

* יהויקים שטיין, **הלא מודע במדע ובפסיכואנליזה**, פרק 6, הוצאת ספרים ע"ש י"ל מאגנס.
* טנטוס באתר בטיפולנט.

קישורים חיצוניים
----------------

* יצר המוות, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007543360805171
* GND: 4060307-6
* LCCN: sh85036112

 |

הערות שוליים
------------

1. ↑  Frederick Crews, The Verdict on Freud, **Psychological Science** 7, 1996-03, עמ' 63–68 doi: 10.1111/j.1467-9280.1996.tb00331.x
2. ↑  Mario Bunge, The philosophy behind pseudoscience, **Skeptical Inquirer**, 2006, עמ' 29-37
**נמל התעופה הבינלאומי ריגה** (בלטבית: **Rīgas Starptautiskā Lidosta**) הוא נמל התעופה המסחרי הראשי של לטביה והגדול ביותר בה ובמדינות הבלטיות בכלל. הנמל ממוקם כ-13 ק"מ מערבית לעיר ריגה, בקרבת עיירה מרופה.

מהשדה יוצאות טיסות ל-80 יעדים ב-31 מדינות. טיסות לישראל מבוצעות על ידי חברות אייר בלטיק וסאן דור. בשנת 2010 הנמל שירת מעל 4.6 מיליון נוסעים (גידול של 15% לעומת שנת 2009). נמל התעופה ריגה מהווה נמל הבית של חב' אייר בלטיק וחברות לטביות נוספות.

החל משנת 1973 ועד לתחילת 2011 לא התרחשה במתקן תאונה משמעותית.

אמצעי התחבורה לשדה
------------------

נמל התעופה מקושר למרכז העיר באמצעות קו אוטובוס מס' 22. חברת התעופה המקומית אייר בלטיק מפעילה שאטל למלון ריבל במרכז העיר. בנוסף לכך, מופעלים קווי אוטובוס בינלאומיים לערי אסטוניה, ליטא, רוסיה ופולין.

בקרבת נמל התעופה עובר כביש ראשי מס' E22 שקשור עם הנמל באמצעות כביש מס' P133.

היסטוריה ופיתוח
---------------

נמל התעופה הוקם בשנת 1973 במקום נמל תעופה הישן ששירת את העיר עוד מלפני מלחמת העולם השנייה. בשנת 2001 הסתיימה עבודה של חידוש המתקנים. בשנת 2006 נכנס לפעולה הטרמינל החדש. בהתאם לכך, מופעלים כעת בנמל התעופה 3 טרמינלים.

טרקלין עסקים בשדה התעופה של ריגה מיועד נוסעי מחלקת העסקים , אך גם נוסעים במחלקות תיירים יכולים להשתמש בו בהזמנה מראש. תינוקות יכולים גם לבקר בטרקלין העסקים ללא עלות, בליווי בעל כרטיס למבוגרים.

ממשלת לטביה עיבדה תוכנית הרחבת נמל התעופה שכוללת טרמינל חדש שיהיה מסוגל לטפל ב-20 מיליון נוסעים בשנה. כמו כן מתוכנן להקים בקרבת האתר בתי מלון, פארק תעשייתי, מסלול נוסף, מגדל פיקוח חדש וקו רכבת מהירה. השלב הראשון של הפרויקט החל כבר בשנת 2008. לאור הבעיות הכספיות תוכניות אלו הוקפאו בחלקן וכעת חברת אייר בלטיק מקדמת בניית טרמינל חדש שיענה לצרכיה בלבד. עם סיום הפרויקט בשנת 2014, נמל התעופה יוכל לשרת כ-7.5 מיליון נוסעים בשנה.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **נמל התעופה הבינלאומי של ריגה** |

* אתר האינטרנט הרשמי של נמל התעופה הבין-לאומי ריגה
* ירחון שדה התעופה

הערות שוליים
------------

1. ↑  airBaltic, Business lounge in Riga airport

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 305092022
* WorldCat: viaf-305092022

 |
שגיאות פרמטריות בתבנית:מבנה   
פרמטרים ריקים [ מיקום ] לא מופיעים בהגדרת התבנית 

**תעלת סַלְוַוא** (בערבית: **قناة سلوى**; בתעתיק מדויק: קנאת סלוא) היא תעלת מים המתוכננת להיבנות על ידי ערב הסעודית בסמוך לגבול עם קטר ובאחד מקצוותיה נמצא מפרץ סלווא (Gulf of Salwah). אם וכאשר תעלה זו תצא אל הפועל, היא תהפוך את קטר למעשה לאי מאחר שזו נקודת היציאה היחידה שלה אל היבשה.

הרעיון להקמת התעלה עלה בשנת 2017 בעקבות המשבר הדיפלומטי הקטרי, במסגרתו ניתקו מדינות שונות באזור המפרץ הפרסי את יחסיהן עם קטר בטענה כי זו תומכת בטרור ובאיראן. מאז הצליחה קטר לספק את צרכיה, כגון במזון ובאנרגיה ולכן נדרשה פעילות נוספת של לחץ בינלאומי.

התעלה, שעלותה מוערכת ב-2.8 מיליארד ריאל (750 מיליון דולר) וצפויה להיבנות תוך כשנה, תשמש את ערב הסעודית להשלכת פסולת גרעינית של הכורים העתידיים של הממלכה. אורכה יהיה 60 ק"מ, רוחבה 250 מטר ועומקה 15–20 מטר. ממשלת ערב הסעודית הזמינה חמש חברות בינלאומיות להשתתף במכרז שאמור היה להיסגר ב-25 ביוני 2018.

בתוך כך, מעריכים כי עומק המצור על קטר עלול מבחינתה להשפיע על ההכנות למונדיאל 2022, פרויקט בו משקיעה קטר כ־2 מיליארד דולר בחודש.

ראו גם
------

* יחסי ערב הסעודית–קטר

קישורים חיצוניים
----------------

* סעודיה מקדמת את הפיכת קטאר לאי: "פרויקט היסטורי שישנה את הגיאורפיה של האזור", באתר הארץ, 1 בספטמבר 2018

הערות שוליים
------------

1. ↑  סוכנויות הידיעות‏, תעלת פסולת גרעינית בגבול: כך מתכננת סעודיה להפוך את קטאר לאי, באתר וואלה!‏, 10 באפריל 2018
2. ↑  דיווחים: התעלה הסעודית שתהפוך את קטאר לאי יוצאת לדרך, באתר כלכליסט, 22 ביוני 2018
3. ↑  דורון פסקין, פחות בנקים ונדל"ן: המצור על קטאר כיווץ את כוח הקנייה שלה, באתר כלכליסט, 11 באפריל 2018
איור של הטצגופטריקס טורף זלמוקסס.
בהשוואת מוטת כנפיים לאלבטרוס נודד ולפלאגורניס.
**הטצגופטריקס** (שם מדעי: *Hatzegopteryx*, על שם האזור בו נמצאו מאובניו, האי האצג) הוא זוחל טורף מעופף מהסדרה הנכחדת פטרוזאוריה.

מאפיינים
--------

פטרוזאור זה השתייך למשפחת האזדרקיים (Azhdarchidae) ונחשב לאחד מהמעופפים הגדולים ביותר שחיו מעולם, בצמוד לקוואצלקואטלוס שחי באותה תקופה.

מאובניו של הפטרוזאור נמצאו בעיקר בטרנסילבניה, רומניה, בה נמצאו בעיקר זרועות הכנפיים העצומות שלו. גיל המאובנים שויך לתקופת הקרטיקון העליון שלפני 66 מיליון שנה. בהמשך נמצאו גם עצמות צוואר שלו ועל פי שחזור גופו הוערך כי מוטת כנפיו הגיעה ל-10 עד 12 מטרים.

להטצגופטריקס הייתה גולגולת מוארכת בעלת מקור מסיבי, צוואר ארוך באורך מטר וחצי ושרירי חזה מפותחים. הכנפיים הכילו עור קרומי ודק יחסית והזנב היה קטן. יצור זה נהג לדאות אך היה מסוגל גם לנוע ביעילות על הקרקע.

ככל הנראה היה ההטצגופטריקס טורף-על באזור האי האצג (Hațeg Island, העיר האצג, ברומניה של ימינו), ומכיוון שהיה גדול יותר ממרבית התרופודים של אירופה היה מסוגל לעוט מהשמיים אל היצורים הננסיים שעל האי ולטרוף אותם במקורו העצום.

הוא ניזון ממינים שונים וגם מנבלות. הוא צד יצורים שונים שחיו על האי לרבות תרופודים כמו הבריידיקנם, ה-Heptasteornis והאלופטריקס, טיטאנוזאורים כמו המגיארוזאורוס, אורניתופודים כמו תלמטוזאורוס וזלמוקסס ואנקילוזאורים כמו סטרותיוזאורוס - כולם עברו גמדות איים.

בנוסף לדינוזאורים הוא ניזון גם מתנינים וזוחלים דומים, יונקים קדומים מהסדרה מולטיטוברקולטה, ודו-חיים קדומים.

בתרבות
------

פטרוזאור זה מופיע בסדרות הכוכב דינוזאור וכוכב פרהיסטורי ובמשחקי המחשב עולם היורה: המשחק וJurassic World: Alive.

**גלריה**

* דיאגרמת שלד של הטצגופטריקס ממריאדיאגרמת שלד של הטצגופטריקס ממריא
* מפת התפוצה של אז'דרכיים ההטצגופטריקס נמצא בפינה הימנית העליונהמפת התפוצה של אז'דרכיים ההטצגופטריקס נמצא בפינה הימנית העליונה
* שחזור של הטצגופריקסשחזור של הטצגופריקס
* הטצגופטריקס עם אדם להשוואההטצגופטריקס עם אדם להשוואה

קישורים חיצוניים
----------------

ויקישיתוף מדיה וקבצים בנושא **הטצגופטריקס** בוויקישיתוף
* הטצגופטריקס, באתר האנציקלופדיה של החיים (באנגלית)
* הטצגופטריקס, באתר GBIF (באנגלית)
קוטל יתושים חשמלי
**קוטל יתושים** (נקרא לעיתים: **קטלן**) הוא מכשיר חשמלי המושך וקוטל חרקים מעופפים הנמשכים לאור אולטרה סגול (אך לא יתושים, למרות שמו). מקור אור כדוגמת נורה פלואורסצנטית או LED אולטרה סגולים מושכים את החרקים לתוך המכשיר והם מחושמלים ברשת מתכת המחוברת למקור מתח חשמלי דוגמת שנאי מתח גבוה או סוללות.

היסטוריה
--------

בגיליון אוקטובר 1911 של מגזין הטכנולוגיה Popular Mechanics, הוצג דגם ראשון של מלכודת זבובים חשמלית, הכוללת את המאפיינים של קוטל היתושים המודרני. הדגם היה אפקטיבי אולם יקר לייצור ולכן לא נכנס לייצור סדרתי. קוטל היתושים הראשון שנכנס לייצור סדרתי הומצא ב-1934 על ידי ויליאם פולמר והריסון צ'אפין.

עיצוב
-----

קוטל יתושים טיפוסי עשוי מרשת מגן פלסטית או מתכת מוארקת, על מנת למנוע מבני אדם או חיות נגיעה ברשת המתכת הפנימית, המחוברת למקור המתח החשמלי, ובכך מגינה מהתחשמלות. בתוך רשת המתכת הפנימית מצוי מקור אור המושך אליו את החרקים המעופפים. מקור האור יכול להיות נורה פלואורסצנטית אולטרה סגולה, הנראה בעיני החרקים ומושך אותם. ברגע שהחרק נמשך אל תוך הקוטל ונוגע ברשת המתכת החשמלית, הוא מחושמל ומת. גובה המתח העובר בתוך הרשת החשמלית מגיע למתח של 2,000 וולט - מתח המספיק כדי לפגוע בחרקים, מבלי לפגוע בבני אדם, למעט מכת חשמל קטנה ולא מזיקה.

### קוטל יתושים ידני

קוטל יתושים חשמלי ידני
נוסף על קוטלי היתושים המחוברים למקור מתח גבוה, קיימים גם קוטלי יתושים ידניים, המקבלים את מקור המתח שלהם מסוללות. הקוטלים הידניים מעוצבים בדרך כלל כמחבט טניס וכוללים כפתור הפעלה שמזרים חשמל בזמן שלוחצים עליו, לרשת מתכת המצויה בין שתי רשתות מתכת חיצוניות. החרק המעופף שנלכד בין הרשתות, סוגר בגופו את המעגל החשמלי, ולפיכך מת.

חסרונות
-------

### אפקטיביות מועטה

קוטלי יתושים חשמליים המושכים את החרקים באמצעות מקור אור נמצאו כחסרי יעילות בקטילת חרקים עוקצים, ובכלל זה יתושים. הקוטלים מושכים בעיקר מיני זבובים וחרקים אחרים לא מזיקים. במחקר שנערך נמצא כי בעונת הקיץ, מתוך 13,789 חרקים שנקטלו על ידי קוטל יתושים אחד, רק 31 מהם היו חרקים עוקצים. יתושים נמשכים לפליטות פחמן דו-חמצני ואדי מים, הנפלטים בתהליך הנשימה של היונקים, ולא לאור אולטרה סגול. בשל עובדה זו, חלק מהיצרנים החלו לייצר קוטלים הפולטים פחמן דו-חמצני ופתיון המכיל את החומר הכימי אוקטנול, המדמה את ריח גופו של האדם.

### פיזור

במחקר שנערך בארצות הברית, נמצא כי קוטלים חשמליים עשויים לפזר חלקים מגופם של החרקים במהלך ההתחשמלות. החלקים עשויים להתפזר ברדיוס של 2 מטרים מהקוטל. חלקים אלה מזוהמים לעיתים על ידי וירוסים ובקטריות העלולים להזיק לאדם, שעשוי לשאוף אותם. מנהל המזון והתרופות האמריקאי ממליץ כי קוטלי יתושים לא יונחו בקרבת מזון.

קישורים חיצוניים
----------------

ויקישיתוף מדיה וקבצים בנושא **קוטל יתושים** בוויקישיתוף
* אשד לין, ‏המטרה: לא להיעקץ, מדור "שאל את המומחה" באתר של מכון דוידסון לחינוך מדעי‏, 26 באוגוסט 2023

הערות שוליים
------------

1. ↑  USPTO, Insect exterminator
2. ↑  Craig Freudenrich, Ph.D. How Bug Zappers Work
3. ↑  Donald Lewis, Bug Zappers are Harmful, Not Helpful
4. ↑  Donald Lewis, Bug Zappers are Harmful, Not Helpful
5. ↑  James E. Urban, A. Broce, Killing of Flies in Electrocuting Insect Traps Releases Bacteria and Viruses, **Current Microbiology
October 2000, Volume 41, Issue 4, pp 267-270**
**אלדד בר כוכבא** (נולד ב-14 בספטמבר 1960) הוא עורך דין, איש ציבור ופוליטיקאי ישראלי. כיהן כראש המועצה המקומית פרדס חנה-כרכור בשנת 2018.

ביוגרפיה
--------

למד בבית הספר "ישורון" בפרדס חנה, בישיבת בני עקיבא בית שמואל בחדרה ובישיבת ההסדר מורשת יעקב ברחובות. בר כוכבא היה אחד הלוחמים בקרב סולטן יעקב במלחמת לבנון הראשונה. לאחר שירותו הצבאי הוסמך כמורה, והחל בפעילות ציבורית באגודת הסטודנטים באוניברסיטת בר-אילן כיו"ר פרויקטים וקשרי חוץ. בגיל 24 מונה כמזכיר/מנכ"ל המועצה המקומית פרדס חנה כרכור, ובהמשך מונה למנהל אגף הנכסים והתשתיות במועצה. בשנת 2004 הקים את הרשימה העצמאית למען פרדס חנה-כרכור. יזם והוביל את פרויקט ההתחדשות העירונית, והקים את הוועדה המקומית לתכנון ובניה ועמד בראשה עד שנת 2018.

בשנת 2017, עם פרישתו של חיים געש מראשות מועצת פרדס חנה כרכור בשל מצבו הרפואי, נבחר בר כוכבא על ידי חברי המועצה לעמוד בראש המועצה, עד לבחירות שהתקיימו באוקטובר 2018. בבחירות אלו התמודד בר כוכבא על ראשות המועצה אך הפסיד בסיבוב שני להגר פרי יגור. 

בינואר 2023 הודיע על כוונתו להתמודד על ראשות המועצה בבחירות המקומיות שנועדו להערך בנובמבר 2023. עקב פריצת מלחמת חרבות ברזל נדחו הבחירות לפברואר 2024. בבחירות קיבל בר כוכבא כ־4,000 קולות (22% מקולות המצביעים), כשהוא מגיע למקום השלישי אחר הגר פרי יגור ויוני חכימי שהתמודדו בסיבוב שני.

השכלה
-----

בר כוכבא הוא בוגר בית המדרש למורים "מורשת יעקב" ברחובות בהצטיינות. בוגר תואר ראשון אוניברסיטת בר-אילן בחינוך, סוציולוגיה ואנתרופולוגיה. בעל תעודת מנהל עירוני בכיר בפקולטה לתכנון ערים מטעם הטכניון בהצטיינות.

בוגר תואר ראשון במשפטים מהמכללה האקדמית נתניה ותואר שני בהצטיינות יתרה במשפטים באותה המכללה. בשנת 2013 קיבל תואר דוקטור למשפטים משלוחת האוניברסיטה הבין-לאומית לעסקים ומשפטים. עבודת הדוקטורט שכתב התמקדה במשפט החוקתי ובדקה את יישום ייצוג הולם לארבע קבוצות בישראל.

התמחה במנהל ציבורי, מיסוי מקרקעין ותכנון ובנייה.

חיים אישיים
-----------

נשוי לקלרה, רואת חשבון, ואב ל-4 ילדים.

קישורים חיצוניים
----------------

* אתר האינטרנט הרשמי של ד"ר אלדד בר כוכבא, עו"ד
* אלדד בר כוכבא, ברשת החברתית פייסבוק

 אלדד בר כוכבא, ברשת החברתית פייסבוק

הערות שוליים
------------

1. ↑  הערב בחרה מועצת פרדס חנה כרכור בד"ר עו"ד אלדד בר כוכבא כראש המועצה, באתר www.pardes-hanna-karkur.muni.il
2. ↑  מערכת מגדלור ניוז, אלדד בר כוכבא הודיע: אתמודד לראשות מועצת פרדס חנה כרכור 2023, באתר מגדלור ניוז, ‏2023-01-14
3. ↑  אתר למנויים בלבד טלי חרותי-סובר, ראש המועצה, אלדד בר כוכבא, מחזיק בתואר דוקטור בהתכתבות - ממוסד שלא באמת קיים, באתר TheMarker‏, 3 בדצמבר 2017
**פאקרד בל** (באנגלית: **Packard Bell**) הייתה חברה אמריקאית לייצור ושיווק מחשבים. החברה נוסדה ב-1986 כעסק קטן להרכבת מחשבים שהוזמנו לפי מידות ספציפיות (כלומר לפי דרישת הלקוח), וכיום היא חברת-בת של Acer הטאיוואנית.

היסטוריה
--------

עד שנות ה-60 של המאה ה-20 התקיימה חברה אמריקאית לייצור מקלטי רדיו וטלוויזיה ששמה היה **פאקרד-בל** (Packard Bell). במהלך שנות ה-70, עקב חוסר גמישות וחוסר יכולת להתחרות עם הייצור מהמזרח הרחוק (מזרח-אסיה), הפסיקה החברה את פעולתה העסקית.

מייסדיה הם שלוש אנשי העסקים הישראלים-אמריקאים: בנימין (בני) אלג'ם, יחד עם אלכס סנדל וג'ייסון ברזילי – שרכשו את השם המסחרי והחלו למכור מערכות מחשב אישי.

החברה נחלה הצלחה, ובשנת 1994 הייתה ליצרן המחשבים הגדול בארצות הברית, והרביעי בגודלו בעולם. ברם, חברת קומפאק החלה לנגוס בנתח השוק שלה באמצעות מחירי היצף, ובתגובה מיזג אלג'ם את פאקרד-בל עם חברת NEC(אנ') בשנת 1996, ונותר בתפקיד נשיא חטיבה בחברה המאוחדת. בספטמבר 1997 לקה אלג'ם באוטם שריר הלב ושנה לאחר מכן, כשברקע עומדים ההפסדים המאמירים, עזב אלג'ם את החברה. בהצהרה הרשמית על העזיבה היא הוסברה בסיבות בריאותיות, אך מאוחר יותר סיפר אלג'ם כי הגורם היה אי-הסכמות עם משקיעים ומנהלי החברה האחרים.

לאחר הצלחה של מספר שנים ב-1996 נמכרה פאקרד בל לחברת NEC(אנ'), ב-2008 נמכרה לחברת Acer‏.

ראו גם
------

* בנימין (בני) אלג'ם

קישורים חיצוניים
----------------

ויקישיתוף מדיה וקבצים בנושא **פאקרד בל** בוויקישיתוף
* אתר האינטרנט הרשמי של פאקרד בל

הערות שוליים
------------

1. ↑  רוני ליפשיץ, ‏פקארד בל: אמריקאי, אמריקאי, אבל בסוף נגמרה ליפנים הסבלנות, באתר גלובס, 8 ביולי 1998
2. ↑  צחי הופמן, ‏Acer רוצה להחזיר את פקארד-בל לישראל, באתר גלובס, 21 ביוני 2009
גנרל **פרידריך קיהן** (בגרמנית: **Friedrich Kühn**;‏ 7 באוגוסט 1889 – 15 בפברואר 1944) היה מפקד בוורמאכט שפיקד על כוחות במלחמת העולם השנייה.

ביוגרפיה
--------

### קריירה מוקדמת

קיהן נולד ב-7 באוגוסט 1889 באויטין, שהשתייכה לאימפריה הגרמנית. בשנת 1909 התגייס קיהן לצבא הגרמני הקיסרי, והצטרף לרגימנט הרגלים ה-32 (התורינגי ה-2), ולחם בשורותיו במהלך מלחמת העולם הראשונה. ב-25 בפברואר 1915 הועלה לדרגת אובר-לויטננט, וב-27 בינואר 1918 הועלה לדרגת האופטמן. על פעולותיו בקרבות קיבל את עיטורי צלב הברזל דרגה שנייה, צלב האבירים של מסדר בית הוהנצולרן עם חרבות, אות הפציעה בשחור, וצלב הכבוד של מלחמת העולם 1914/1918.

לאחר המלחמה הצטרף קיהן לרייכסווהר, ומילא בו תפקידי פיקוד ומטה. ב-1 באוקטובר 1922 מונה קיהן למפקד פלוגת ההדרכה ברגימנט הפרשים ה-3 (הפרוסי), ובאביב 1925 מונה למפקד פלוגה 2 בגדוד הממונע ה-6 (הפרוסי). באביב 1927 מונה למפקד פלוגה 3 ברגימנט הפרשים ה-4 (הפרוסי), ובאביב 1928 מונה לקצין מטה במשרד המלחמה. ב-30 בספטמבר 1928 לבית הספר לשריון הגרמני-רוסי בקאזאן, כמנהל האקדמי של הקורס, ובאביב 1930 מונה לקצין מטה במשרד המלחמה. ב-1 בפברואר 1931 הועלה קיהן לדרגת מיור, ובאביב 1932 מונה לקצין מטה ברגימנט הארטילריה ה-3 (הפרוסי). ב-1 ביוני 1934 הועלה לדרגת אוברסט לויטננט, וב-15 באוקטובר 1935 מונה למפקד רגימנט הפאנצר ה-4. ב-1 באוגוסט 1936 הועלה לדרגת אוברסט‎, וב-10 בנובמבר 1938 מונה למפקד בית הספר לשריון בוונסדורף.

### מלחמת העולם השנייה

ב-10 בדצמבר 1939 מונה קיהן למפקד חטיבת הפאנצר ה-14, אך המינוי לא יצא לבסוף אל הפועל. ב-15 בפברואר 1940 מונה קיהן למפקד חטיבת הפאנצר ה-3, ולחם עימה במהלך המערכה על צרפת כחלק מדיוויזיית הפאנצר ה-3 במסגרת הקורפוס הממונע ה-16. ב-1 ביולי 1940 הועלה קיהן לדרגת גנרל מיור, וב-3 ביולי קיבל על פעולותיו את עיטור צלב האבירים של צלב הברזל. בספטמבר 1940 מונה קיהן למפקד זמני של דיוויזיית הפאנצר ה-3, וב-5 באוקטובר 1940 מונה למפקד הדיוויזיה ה-33, שהפכה תחת פיקודו ב-11 בנובמבר 1940 לדיוויזיית הפאנצר ה-15. ב-22 במרץ 1941 מונה קיהן למפקד דיוויזיית הפאנצר ה-14, ובמהלך מבצע ברברוסה לחם עם הדיוויזיה שבפיקודו כחלק מהקורפוס הממונע ה-3, ולמשך זמן קצר כחלק מהקורפוס הממונע ה-14 במסגרת ארמיית הפאנצר הראשונה. ב-22 באפריל 1942 קיבל קיהן על פעולותיו את עיטור הצלב הגרמני בזהב, וביוני 1942 לחם עם הדיוויזיה שבפיקודו כחלק מקורפוס הפאנצר ה-3 במסגרת הארמייה השישית בקרב חרקוב השני. ב-30 ביוני 1942 פרש קיהן מתפקידו, ולמחרת ב-1 ביולי הועלה לדרגת גנרל לויטננט. וב-10 בספטמבר 1942 מונה קיהן לראש אגף היחידות הממונעות והממוכנות בורמאכט, וב-1 באפריל 1943 הועלה לדרגת גנרל חיל השריון. ב-15 בפברואר 1944 נהרג קיהן בברלין, במהלך הפצצה של בעלות הברית.

קישורים חיצוניים
----------------

* פרידריך קיהן, באתר lexikon-der-wehrmacht (בגרמנית)
יצחק זייבסקי, ה'תשי"ג
**יצחק זַיֶיבְסְקִי** (ה'תרע"ד, 1914 - י' בסיוון תשנ"ד, 20 במאי 1994) היה מורה ומחנך חרדי, יושב ראש הסתדרות מורי אגודת ישראל ומחבר סדרת ספרי לימוד הדקדוק העברי "אני לומד דקדוק", שהיו במשך עשרות שנים ספרי הלימוד התקניים ברשת החינוך העצמאי.

קורות חייו
----------

נולד בלומז'ה. עלה לארץ ישראל בגיל 22 ולמד בישיבת לומז'ה בפתח תקווה. לאחר נישואיו לחנה, בת משפחת ורשבסקי מתל אביב, התגורר במושבה מגדיאל, שם שימש כמורה ללימודי חול בישיבת חפץ חיים שנוסדה במושבה על ידי רבה של המושבה, רבי דב מעייני. לאחר מכן עבר לרחובות. בערך בשנת 1955 עבר להתגורר בבני ברק ושימש מורה וסגן מנהל בבית הספר "מרכז". במקביל שימש בחלק מהשנים מורה בתלמוד תורה "רזי־לי" בעיר וכמחנך בסמינר וולף.

לצד תפקידיו החינוכיים היה פעיל באגודת בית הכנסת של צעירי אגודת ישראל ברחוב רבי עקיבא בבני ברק, והעביר בו את שיעורי הלכה ודף היומי בשלושים שנותיו האחרונות.

ליצחק ולאשתו לא היו ילדים. בשנותיהם המאוחרות הם אימצו בת.

נפטר בבית חולים בילינסון בפתח תקווה לאחר תקופת מחלה.

ספריו
-----

* **אני לומד דקדוק** - סדרת ספרי לימוד דקדוק עברי, שמונה חלקים

לקריאה נוספת
------------

* הרה"ג ר' יצחק זייבסקי ז"ל, דגלנו, תמוז תשנ"ד, עמ' 14

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"יצחק זייבסקי"**.

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 93148874577449621291
* WorldCat (עם VIAF): 93148874577449621291

 |
הרב **צבי קושלבסקי** (נולד בשנת ה'תרצ"ו, 1936) הוא ראש ישיבה חרדי־ליטאי, המכהן כראש ישיבת היכל התורה בציון.

ביוגרפיה
--------

נולד בארץ ישראל לרב אליהו קושלבסקי, לימים רבה של העיר באר שבע. בילדותו היגרה משפחתו לארצות הברית בשל משרת רבנות שהוצעה לאביו.

למד בישיבת ראדין בארצות הברית, שהוקמה מחדש על ידי הרב מנחם מנדל זקס, וכן בישיבת גייטסהד ובישיבת חברון כנסת ישראל בירושלים. נשא את שרה לאה בת דודו הרב אריה זאב גורביץ (אחיו של אביו). הוריו חזרו לישראל בשנת 1953. בשנת 1963 למד במכון הרי פישל וזכה בפרס משרד הדתות על חיבור תורני.

היה ראש כולל האברכים במנצ'סטר ובשנת תשל"א, 1971, הוזמן לעמוד בראשות כולל שנוסד בבאר שבע ביוזמת המועצה הדתית, בהמשך הקים במקום ישיבה גדולה. היה ראש ישיבה בישיבת איתרי-חדרה ואחרי תקופה עבר עם כמה מתלמידיו לישיבת תורה אור.

בשנות ה-80 הקים את ישיבת היכל התורה בציון ברחוב אבינועם ילין 5 בשכונת גאולה בירושלים. בשנת 1986 הישיבה עברה למבנה ישיבת פרשבורג בגבעת שאול בירושלים. הישיבה נקראה בתקופה זאת בשני שמות: "היכל התורה בציון" וגם "היכל התורה - פרשבורג". מראשית המאה ה-21 שוכנת הישיבה במשכנה החדש בשכונת הר נוף בעיר.

הרב קושלבסקי התאלמן מאשתו הראשונה במרץ 2015. לרב קושלבסקי ולאשתו הראשונה לא היו ילדים.

נשוי בשנית ומתגורר בשכונת הר נוף, סמוך לישיבתו. ב-10 במרץ 2024, בהיותו בן 88, נולד לו בנו הבכור מאשתו השנייה.

אחיו היה הרב פרופ' אברהם פנחס קושלבסקי.

כתביו
-----

* "שמחת צבי" על סוגיות יסודיות בש"ס נערך על פי שיעוריו על ידי תלמידו הרב שמחה פורדשם
* "ילקוט שיעורים" קובץ שיעורים בסוגיות הש"ס
* "שערי בינה" על הלכות שבת
* "תורת צבי" על הש"ס ראו אור על מסכתות יבמות כתובות בבא קמא ובבא מציעא.
* "שערי תפילה" באורים ומאמרים על התפילה, ומאמר נוסף על האמונה, נדפס כקובץ בפני עצמו, ובסוף ספרו "שערי בינה".
* "תורת צבי" על התורה

מחידושי תורתו נדפסים מעת לעת בכתבי העת התורניים בישראל ובארצות הברית.
בכתביו עוסק הרב קושלבסקי גם בשאלות הלכה אקטואליות, כמו: מעבר מול מצלמת ביטחון בשבת, דילול עוברים, זריקה תוך ורידית בשבת, אכילת חלות שנאפו בשבת ב"אופה לחם" הפועל על שעון שבת והזזת שעון השבת במהלכה.

קישורים חיצוניים
----------------

* **קול מהיכל - ישיבת פרשבורג**, ירושלים תש"ן, באתר אוצר החכמה (ראו בעיקר עמ' 29–31)
* שיעורים של הרב קושלבסקי באתר "קול הלשון" (ביידיש)
* גלריית תמונות מביקור בכותל המערבי, מוצאי חג השבועות 2015, באתר JDN
* הספד הרב קושלבסקי בטקס הזיכרון במלאת שנה לפיגוע בבית הכנסת "קהילת בני תורה", באתר "בינינו"
* צבי בן אליהו קושלבסקי, דף שער בספרייה הלאומית

הערות שוליים
------------

1. ↑  פרסים על עבודות תורניות לשלושה תלמידי ישיבה, הצופה, 26 במרץ 1963.
2. ↑  מוריה, גיליון כט, אב תשל"א, עמ' כח. ירחון בית יעקב, גיליון 133, עמ' 28.
3. ↑  הרבנית קושלבסקי ע"ה - אשת ראש ישיבת היכל התורה, באתר בחדרי חרדים
4. ↑  ראש הישיבה התחתן, באתר בחדרי חרדים
5. ↑  איציק ברנדויין, בגיל 88: לראש הישיבה נולד בן בכור, באתר ערוץ 7, 10 במרץ 2024
6. ↑  עורך ראשי תלמידו הרב גבריאל אזולאי
7. ↑  עורך ראשי תלמידו הרב ניסים פרידמן

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007297103905171
* LCCN: nr95003269
* VIAF: 78665821
* WorldCat (עם VIAF): 78665821

 |
פירוש נוסף ערך זה עוסק בכלי לכלי כתיבה. אם התכוונתם למשמעות אחרת, ראו קלמר (פירושונים).
קלמר בד עם רוכסן
**קלמר** הוא תיק להחזקת כלי כתיבה המשמש בעיקר תלמידים.

מקור המילה במילה היוונית καλαμαριον ‏(kalamarion), שפירושה כלי לעטים או קסת דיו. בלשון חז"ל השתמשו במילה "קלמרין".

קלמרים עשויים מגוון חומרים – עץ, מתכת, פלסטיק, בד, קרטון וכדומה – המשמשים לאחסון חפצים במגוון צבעים ובעיצובים שונים, באמצעות הדפסים, אפליקציות ורקמה.

בימינו קלמרים משמשים פעמים רבות כאמצעי שיווקי ופרסומי, כאשר מודפסות עליהם דמויות המוכרות לילדים מסרטי קולנוע ומתוכניות טלוויזיה. בחברת הילדים עשוי סוג הקלמר ועיצובו, כמו פרטי ציוד אחרים של התלמיד, להוות סמל סטטוס.
בנוסף השימוש המרבי שלו זה להחביא סמים

### קלמר מורה

קלמר מורה הוא בדרך כלל גדול יותר מקלמר רגיל ומשמש את המורה לאחסון כלי כתיבה שונים.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **קלמר** |
| ויקישיתוף תמונות ומדיה בוויקישיתוף: **קלמר** |

| כלי כתיבה |
| --- |
| 

|  |  |
| --- | --- |
| גיר • דיו • טוש • טיפקס • מדגש • מחברת • מחדד • מחק • עיפרון • עט • ציפורן \* קולמוס • קלמר • קסת דיו • נייר פחם • רייספדר • רפידוגרף |  |

 |
תוכנית "Hello world" בשפת Java, שנכתבה ובוצעה בסביבת הפיתוח המשולבת Eclipse
תוכנית "Hello world" ב C
תצוגה של "Hello world !" על מסך הבקר של לגו מיינדסטורמס NXT
תוכנית Hello world בשפת התכנות החזותית Scratch.
**תוכנית "Hello World"** (מילולית: "שלום, עולם") היא תוכנית מחשב המדפיסה את המחרוזת "Hello World" בהתקן תצוגה. משתמשים בה בהדגמות ללימוד שפות תכנות שונות, ועבור תלמידים רבים היא מהווה את ניסיון התכנות הראשון שלהם בשפה.

לרוב, כתיבת תוכנית כזו היא עניין פשוט מאוד, במיוחד בשפות המתבססות על שורת פקודה (למשל במעטפת פקודה) כדי להוציא את הפלט. אומנם יש שפות שבהן זהו עניין מסובך, במיוחד אם יש צורך בממשק משתמש גרפי (GUI).

תוכנית "hello world" יכולה להיות שימושית כדי לבדוק שהמהדר, סביבת הפיתוח וסביבת הריצה של השפה הותקנו כראוי. הגדרת כלי התכנות מאפס עד למצב שבו תוכנות פשוטות יכולות להתהדר ולרוץ, יכולה לדרוש עבודה רבה. לכן יש טעם גם בשימוש בתוכנה פשוטה כדי לבדוק מערכת כלי תכנות חדשה.

בזמן שתוכנות בדיקה קטנות היו קיימות מאז שהחל התכנות להתפתח, מסורת השימוש ב-"Hello World" כהודעת בדיקה הושפעה מתוכנית דוגמה, שהופיעה בשנת 1974 בספר "The C Programming Language", שחיברו בריאן קרניגהאן ודניס ריצ'י. תוכנית הדוגמה מהספר מדפיסה `"hello, world".`. מאז הופעת התוכנית "Hello World" בספרם, היא מיוחסת לקרניגהאן.

דוגמאות
-------

### JavaScript

לקונסול בדפדפן:

```
console.log("Hello, World!");

```
למסמך HTML:

```
document.write("Hello, World!");

```
או:

```
alert("Hello, World\n");

```

### פייתון

```
print("Hello, World!")

```

### ג'אווה

```
public class Main {
 public static void main(String[] args) {
 System.out.println("Hello, World!");
 }
}

```

### C#

```
using System;
class HelloWorld 
{
 static void Main() 
 {
 Console.WriteLine("Hello World");
 }
}

```

### ראסט

```
fn main() {
 println!("Hello, World!");
}

```

### Perl

```
print "Hello, World!\n";

```

### Go

```
package main
import "fmt"

func main() {
 fmt.Println("Hello, World!")
}

```

### C++

```
#include <iostream>

int main()
{
 std::cout << "Hello world!";
}

```

קישורים חיצוניים
----------------

| עיינו גם בפורטל: |
| --- |
|  | **פורטל תוכנה** |

ויקישיתוף מדיה וקבצים בנושא **תוכנית Hello world** בוויקישיתוף
* כיצד משתנה הדרך שבה אנשים מתכנתים תוכניות "Hello World" כתלות בגילם ובעבודתם, מתוך אוסף ההומור של GNU (באנגלית)
* אוסף של תוכניות Hello World בוויקיספר האנגלית

הערות שוליים
------------

1. ↑  Brian Kernighan – Hello World". Artsy. Artsy. Retrieved 18 June 2015.
**מאזה מניקה** (באיטלקית: **Mezze Maniche**; מילולית: "שרוולים קצרים") היא פסטה שמקורה בצפון איטליה. אפשר לשלב אותה עם ירקות, בשר, מאכלי ים ואפילו בסלט פסטה.

צינורות יבשים של מאזה מניקה בדרך כלל מחורצים והם כחצי מהגודל של ריגטוני.

באופן המסורתי
-------------

ישנו מתכון מפיאצ'נצה שבאמיליה-רומאניה למאזה מניקה טרייה. שם, היא נקראת "mezze maniche dei frati" שמשמעותה היא "שרוולים של נזירים".

היא מבושלת בציר ומוגשת באופן מסורתי בערב חג המולד.

מנות
----

באזורי צפון איטליה נוטים להעדיף רטבי שמנת קלים המכילים יותר ירקות ופירות ים מאשר בשר. אנשים בצפון איטליה רואים במאזה מניקה יותר "כפסטה קיצית" ולכן היא מלווה בדרך כלל ברוטב פסטה קליל. דרך נפוצה לאכול את הסוג הזה של פסטה היא עם רוטב שמנת קל, גבינתי ופטריות מוקפצות.

ניתן להגיש מאזה מניקה עם רטבים מפורסמים כמו "קרבונרה", "אמטריצ'יאנה", (אנ') "גריצ'יה", (אנ') ו"ארביאטה" (אנ')

ראו גם
------

* גואנצ'לה
* פפרדלה
* קפליני
* המטבח האיטלקי

קישורים חיצוניים
----------------

ויקישיתוף מדיה וקבצים בנושא **מאזה מניקה** בוויקישיתוף

הערות שוליים
------------

1. ↑  Jacqui, Mezze Maniche Pasta (half-sleeves), The Pasta Project, ‏27 בפברואר 2019 (באנגלית)
2. ↑  Mezze Maniche | Supermarket Italy, supermarketitaly.com
אין תמונה חופשיתאין תמונה חופשית
**יורם יונגרמן** הוא מוזיקאי, כנר וויולן ישראלי.

קריירה
------

נולד וגדל בבאר שבע, בשנת 2018 יורם ניהל את המכון למוזיקה ישראלית ואת פסטיבל חג המוזיקה הישראלית, ואף הקים מחדש בקונסרבטוריון באר שבע, עיר הולדתו, את תזמורת כלי הקשת הצעירה, ולצידה תוכנית מוזיקה קאמרית.

יורם מרבה להופיע כנגן מוזיקה קאמרית כסולן ומנצח. כחבר לשעבר ברביעיית אמרנט הופיע במאות קונצרטים ברחבי ארצות הברית, קנדה, מקסיקו ואירופה. בנוסף הופיע עם מוזיקאים והרכבים קאמריים מן השורה הראשונה, ביניהם רביעיית טוקיו, רביעיית יינג, רביעיית ציומפי וחברים מרביעיית קליבלנד. כסולן הופיע בין היתר עם התזמורת הסימפונית של סינסינטי תחת שרביטו של אלן גילברט ועם התזמורת הפילהרמונית הצעירה של סין בבייג'ינג.

בארצות הברית לימד במהלך כשני עשורים באוניברסיטאות שונות. בין היתר, לימד כינור, ויולה ומוזיקה קאמרית באוניברסיטאות סינסינטי, צפון קנטקי, וצפון קרולינה. כמרצה אורח הוזמן ללמד באקדמיה למוסיקה ולמחול בירושלים (2008) ובאוניברסיטת דיוק (2011 – 2012).

התוכנית שהקים וניהל בקרוליינה הצפונית במוזיקה קאמרית לנגנים צעירים זכתה לשבחים רבים. מאז פתיחתה בשנת 2005 ועד היום הניבה התוכנית MYCO @ UNC (כיום במסגרת אוניברסיטת צפון קרולינה, צ'פל היל) בוגרים שיצאו לקריירה מקצועית בתזמורות מובילות ובהרכבים קאמריים בארצות הברית. ביניהם תלמידים שזכו לפרסים והצטיינויות בתחרויות המוזיקה הקאמרית החשובות, כולל תחרות פישוף (Fischoff) המפורסמת. משנת 2005 הוא משמש גם כמנצח תזמורת פסטיבל סאמיט בניו יורק (Summit Music Festival).

קישורים חיצוניים
----------------

* יורם יונגרמן, ברשת החברתית פייסבוק

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007526639805171
* LCCN: n2020040027
* VIAF: 315205100
* WorldCat (עם VIAF): 315205100

 |
אין לבלבל עם אין לבלבל ערך זה, העוסק בשפת סתרים בה מוסיפים את האות בי"ת, עם הערך "שפת בית", העוסק בשפה שבן אדם מדבר בביתו.**שפת הבי"ת** היא שפה מוצפנת בה משלבים אחרי כל תנועה את העיצור /b/ ואחריו את אותה התנועה. לדוגמה, במקום לומר "אני רוצֶה ספר", אומרים: אַבַּנִיבִּי רוֹבּוֹצֶבֶּה סֵבֵּפֶבֶּר. דוגמה נוספת, במקום לומר "אני שר", אומרים: אַבַּנִיבִּי שַׁבַּר.

ניתן להשתמש בכל אות, לאו דווקא באות ב' (שפת הגימל עם האות ג', וכו') ולאו דווקא באות אחת (דוגמת שפת הריש-גימל), אך השימוש באות ב' הוא הנפוץ ביותר.

השפה משמשת ילדים כשפת סתרים, וזאת בדיבור בלבד - לא נהוג להשתמש בה בכתב. שימוש נוסף הוא כמשחק מיומנות דיבור - מי שמתבלבל מפסיד במשחק.

השיר "אבניבי" בביצוע יזהר כהן, ששורת הפזמון שלו נכתבה בשפת הבית: "אבניבי אובוהבב אובותבך", זכה באירוויזיון 1978. עשור קודם לכן נעשה שימוש בשפה בשירה של להקת הנח"ל "רכלניות", שאת מילותיו כתב דוד עתיד.

ראו גם
------

* Pig Latin

קישורים חיצוניים
----------------

* רוביק רוזנטל‏, מבארט סימפסון עד יזהר כהן: משחקי לשון של ילדים, באתר "הזירה הלשונית", 2 באוקטובר 2020

הערות שוליים
------------

1. 1 2  Ruth Yakir, Secret Languages of Israeli Children, **Language-Behavior Papers** 2, 1973, עמ' 28–39
2. ↑  מילות השיר "רכלניות" באתר שירונט
**קארל אנצ'רל** (בצ'כית: **Karel Ančerl**;‏ 11 באפריל 1908 – 3 ביולי 1973) היה מנצח יהודי-צ'כי, שזכה לכבוד על ביצועיו במוזיקה מודרנית ולהוקרה מיוחדת על פרשנויותיו למוזיקה של מלחינים צ'כיים.

קורות חיים
----------

אנצ'רל נולד בטוצ'אפי שבצ'כיה. הוא למד אצל הרמן שרכן ואחר כך עבד עם ואצלב טאליך, בין השאר. משנת 1933 עד 1939 ניצח על תזמורת רדיו פראג, אבל קריירת הניצוח שלו נקטעה עם פרוץ מלחמת העולם השנייה, כאשר נשלח לגטו טרזיינשטט ומשם לאושוויץ. במחנה טרזיינשטט פגש את המוזיקאי ויקטור אולמן ואחרים, ויחד המשיכו לפעול בתחומי אמנותם, ליצור וללמד מוזיקה. קארל אנצ'רל שרד את אושוויץ, אך איבד שם את משפחתו.

אחרי המלחמה המשיך לנצח ברדיו פראג עד 1950 ואז התפרסם כאשר התמנה למנהל אמנותי של התזמורת הפילהרמונית הצ'כית. שמונה-עשרה שנות עבודתו עם התזמורת הזאת נחשבות בדרך כלל לשנותיה המוצלחות ביותר, שכללו הכרה בינלאומית רבה. בשנת 1968, אחרי הכיבוש הסובייטי של צ'כוסלובקיה בעקבות מהפכת הקטיפה והאביב של פראג, החליט אנצ'רל להגר לקנדה והשתקע בטורונטו. שם ניצח על התזמורת הסימפונית של טורונטו עד מותו בשנת 1973.

השליטה הראויה לציון של אנצ'רל בדינמיקה תזמורתית, יחד עם תפיסה יוצאת מן הכלל של צורות ופרטים במוזיקה, עשו אותו לאמן הקלטה מצליח במיוחד. קשת ההקלטות הרחבה שלו לחברת סופראפון הצ'כית השתמרה היטב הודות לטכנולוגיה הדיגיטלית. נוסף לביצועים מדויקים של גדולי המלחינים הצ'כים, דבוז'אק, סמטנה ויאנאצ'ק, הפליא אנצ'רל לעשות בניצוח מבריק על יצירותיהם של המלחינים מראשית המאה ה-20, סטרווינסקי, בארטוק ופרוקופייב. ביצוע הסימפוניה ה-9 של מהלר בניצוחו בשנת 1968, אולי בהשפעת סבלו במלחמת העולם השנייה, הוא מסמך ייחודי בעוצמתו. 

אנצ'רל נפטר בטורונטו שבקנדה ב-3 ביולי 1973.

קישורים חיצוניים
----------------

ויקישיתוף מדיה וקבצים בנושא **קארל אנצ'רל** בוויקישיתוף
* 

* אתר האינטרנט הרשמי של קארל אנצ'רל

* קארל אנצ'רל, במסד הנתונים הקולנועיים IMDb (באנגלית)

* קארל אנצ'רל, באתר AllMovie (באנגלית)

* קארל אנצ'רל, באתר AllMusic (באנגלית)

* קארל אנצ'רל, באתר MusicBrainz (באנגלית)

* קארל אנצ'רל, באתר Discogs (באנגלית)
* קארל אנצ'רל, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007276116205171
* BIBSYS: 1059981
* BNE: XX872185
* BnF: cb13890745q (data)
* CiNii: DA10888296
* GND: 131966642
* ISNI: 0000 0001 0902 8366
* LCCN: n83155714
* LNB: 000194524
* MusicBrainz: 4650711f-da98-4393-b486-9feebc34c17c
* NDL: 001311414
* NKC: jn19990209006
* NLA: 36009414
* NSK: 000665273
* NTA: 072292148
* SNAC: w66h4snd
* SUDOC: 111302226
* Trove: 1183446
* VIAF: 54331539
* WorldCat: lccn-n83155714

 |
**בית הכנסת כורזין** (או בשמו הרשמי "בית כנסת תפארת ישראל") הוא בית כנסת ירושלמי, המשלב בסדר התפילות נוסח ספרדי ואשכנזי ומנגינות מכל העדות. בית הכנסת נמצא ברחוב כורזין 5 (פינת רחוב בצלאל) בשכונת שערי רחמים, חלק משכונת נחלאות בירושלים. במקורו, הוא שימש בית כנסת ליוצאי טורקיה.

היסטוריה
--------

בית הכנסת תפארת ישראל (נקרא בפי כל "בית כנסת כורזין" על שם הרחוב בו הוא שוכן) נוסד בשנות ה-50 על ידי קהילת יהודי "דיארבקיר" מטורקיה בשכונת נחלאות. הוא פעל כבית הכנסת של הקהילה עד שנסגר בשנת 2006 עקב מיעוט מתפללים.

בית הכנסת המחודש
----------------

בית הכנסת לא היה פעיל במשך מספר שנים עד שבשנת 2009 מצאו צעירי נחלאות את המקום, שיפצו אותו, החיו אותו מחדש ויצרו סביבו קהילה המורכבת בעיקר מתושבי נחלאות והאזור. קהילת בית הכנסת מאופיינת ברובה באוכלוסייה דתית לאומית, רווקים ורווקות מה"ביצה" של נחלאות וזוגות צעירים לצד משפחות ברוכות ילדים וותיקות יותר.   

בית הכנסת מתייחד בנוסח התפילה המשלב מזרח ומערב – נוסח אשכנז משולב עם הנוסח הספרדי – ירושלמי וגם מנגינות מנוסחים אחרים מתקבלים. בהתאמה, גם ספרי התורה בבית הכנסת חלקם ספרדים וחלקם אשכנזים. על פי אתר בית הכנסת, חברי הקהילה מעידים על עצמם כי מטרתם היא "ליצור קהילה ובית כנסת המבטאים את אחדות עם ישראל על כל גווניו" וכי "נוסח התפילה של בית הכנסת משקף את הגוונים המיחדים את עם ישראל בשובו אל ארצו וכולל ניגונים מכל העדות (ספרדים, אשכנזים, תימנים)". בריאיון עם מי שייסד את בית הכנסת המחודש ומשמש גם כגבאי ומנהל הקהילה אהרון דרמון, הוא מספר שעם הקמתו מחדש של בית הכנסת, קשה היה להשלים מניין והיום הקהילה מונה מאות אנשים ובית הכנסת מתמלא כל שבת.   

בבית הכנסת מתקיימות תפילות בשבתות ובחגים, כמו גם פעילויות שונות, דתיות וחברתיות שיוזמת הקהילה. מעבר לשילוב הנוסחים, קהילת בית הכנסת נוהגת לשלב ילדים בחלק מהתפילות, לעשות קידוש קהילתי בראש חודש, סיורים מאורגנים בשכונת נחלאות וקידוש שמחת תורה עם מאות אנשים.

בית כנסת כורזין
בית כנסת כורזין

קישורים חיצוניים
----------------

ויקישיתוף מדיה וקבצים בנושא **בית כנסת כורזין - תפארת ישראל** בוויקישיתוף
* בתי הכנסת הירושלמים שאסור לכם לפספס, אתר כיפה, מאי 2013
* בית הכנסת באתר הסיורים "נחלאות"
* קבוצת הפייסבוק של הקהילה
* סמטאות, המגזין של נחלאות, גיליון מספר 5, עמוד 16-17

הערות שוליים
------------

1. ↑  בתי הכנסת הירושלמים שאסור לכם לפספס, אתר כיפה, מאי 2013
2. ↑  בית הכנסת באתר הסיורים "נחלאות"
3. ↑  סמטאות, המגזין של נחלאות, גיליון מספר 5, עמוד 16-17
**גיא קפלן** (נולד ב-26 באפריל 1987) הוא מאמן כדורסל ישראלי אשר משמש כעוזר המאמן בנבחרת העתודה של ישראל. קפלן החל את דרכו כמאמן נוער ושימש בעבר כעוזר מאמן במספר קבוצות בליגת העל.

קריירת אימון
------------

בתחילת דרכו עבר קפלן השתלמות בקבוצת הכדורסל של אוניברסיטת פלורידה סטייט. לאחר שובו לישראל מונה על-ידי עמוס פרישמן, מנכ"ל העמותה לקידום הספורט בגבעתיים, למאמן במחלקת הנוער של הפועל גבעתיים. קפלן גם אימן את קבוצת הכדורסל של תיכון שמעון בן צבי בעיר.

את דרכו בליגת העל החל קפלן כעוזרו של אריאל בית הלחמי באליצור אשקלון. קפלן המשיך לשמש כעוזרו של בית הלחמי, שעבר לאמן את בני השרון והוחלף על-ידי מתן חרוש במהלך עונת 2012/13. בשנים 2013–2015 שימש קפלן כעוזר מאמן בהפועל תל אביב תחת ארז אדלשטיין ועודד קטש. לאחר מכן עבר לשתי עונות לקריית גת שם היה עוזרם של נתי כהן ואלעד חסין.

ב-2017 שב קפלן לשתף פעולה עם אריאל בית הלחמי בהפועל גלבוע גליל. לקראת עונת 2019/20 החליף ליאור ליובין את בית הלחמי כמאמנה של גלבוע גליל וקפלן שימש כעוזרו עד אשר ליובין עבר לשמש כעוזרו של עודד קטש בפנאתנייקוס והוחלף על-ידי אבישי גורדון. קפלן המשיך כעוזר מאמן אך היה דומיננטי בצוות האימון כאשר במקרים רבים היה זה הוא שקיבל את ההחלטות. גלבוע הגיעה לסדרת הגמר של עונת 2020/21 שם הפסידה למכבי תל אביב. לקראת עונת 2021/22 מונה קפלן למאמנה הראשי של גלבוע/גליל. הוא השיג את ניצחון הליגה הראשון שלו כמאמן ראשי במשחק במחזור השני נגד מכבי תל אביב. גלבוע גליל סיימה את העונה במקום השמיני והודחה על-ידי הפועל ירושלים בסדרת רבע גמר הפלייאוף. לאחר סיום העונה הוחלף קפלן על-ידי רמי הדר.

ביוני 2022 מונה קפלן לעוזרו של ליאור ליובין בהפועל באר שבע.בעונת 2022/23 זכה קפלן עם באר שבע באליפות הליגה הבלקנית.

ביוני 2023 מונה למאמן הפועל גלבוע גליל בליגה הלאומית. במרץ 2024 פוטר מתפקידו.

### בנבחרות ישראל

קפלן שימש כעוזר מאמן בנבחרת הנוער תחת שרון אברהמי ואורן אהרוני. ב-2021 התמנה קפלן לעוזרו של אהרוני בנבחרת העתודה, וזכה עמה במקום הרביעי באליפות אירופה 2022 שנערכה במונטנגרו. במאי 2023 מונה קפלן לסקאוט בנבחרת ישראל.

חיים אישיים
-----------

קפלן אב לשלושה ילדים ומתגורר בפתח תקווה.

הערות שוליים
------------

1. 1 2 3  ברק חקלאי, הנשק הסודי: המאמן הנוסף של גלבוע/גליל, באתר ynet, 7 ביוני 2021
2. ↑  גלבוע/גליל: גיא קפלן מונה למאמן, באתר ynet, 3 באוגוסט 2021
3. ↑  אור שקדי‏, רמי הדר סיכם בהפועל גלבוע/גליל לעונה אחת, ויחליף את גיא קפלן, באתר וואלה!‏, 2 ביוני 2022
4. ↑  יעקב מאיר, גיא קפלן מונה לעוזר המאמן בהפועל ב"ש, באתר ישראל היום, 19 ביוני 2022
5. ↑  גיא קפלן חוזר לקווים של גלבוע גליל
6. ↑  מונו צוותים מקצועיים לנבחרות הצעירות של ישראל, באתר איגוד הכדורסל, ‏10 בנובמבר 2021
7. ↑  "שמח ונרגש להיות מאמן נבחרת ישראל", באתר מנהלת הליגה, ‏23 במאי 2023
**רחוב הקוממיות** הוא אחד מן הרחובות הראשיים הארוכים בעיר בת ים.

גאוגרפיה
--------

רחוב זה ממוקם בחלקה הדרומי של העיר. קצה אחד של הרחוב מתחיל במחלף קוממיות על כביש 20 וקצהו השני נפגש עם רחוב דרך בן-גוריון. רחוב זה הוא הרחוב הדרומי הגדול ביותר בבת ים כיום. על רחוב זה ממוקמים בית העלמין הדרום ותחנת הרכבת בת ים-הקוממיות. הציר של רחוב זה מתחיל מרחוב משה דיין בחולון, המשמש כנתיב נוסף לכיוון ראשון לציון, ובו נמצא מוזיאון אגד והמסוף האזורי של אגד לחולון ובת ים ומסתיים בחלק הצפוני-מערבי של העיר.

בסמוך למרכז הספורט צפויה להיבנה שכונה חדשה על המקטע הדרומי של הציר ואילו במקטע המערבי הוקצה שטח למלונאות.

צפיפות האוכלוסייה ברחוב זה נמוכה ביחס לשאר האזורים בעיר בת ים, אך נפח מקומות התעסוקה בציר הוא הגדול בעיר, זאת מכיוון שאזור התעשייה של העיר ממוקם לצד הרחוב במקטע ניסנבוים-הנביאים. כמו כן, הרחוב מהווה ציר תחבורתי חשוב. נפח כלי הרכב הפרטיים ברחוב. רחוב זה עשיר בתחבורה ציבורית, מדי יום עוברים עשרות קווי אוטובוס לאורך הציר. כמו כן, לאורך הרחוב שוכנים 3 מסופי האוטובוס היחידים בעיר בת ים: מסוף בית העלמין, מסוף ניסנבוים, מסוף המרינה. מסופים אלו משרתים עשרות קווים.

במסגרת התכנית "מהיר לעיר" מתוכננים להיסלל נתיבי אופניים לאורך כל הרחוב ונתיב תחבורה ציבורית במקטע שבין רכבת הקוממיות לרחוב ניסנבאום. כיום קיים קטע אחד של שביל אופניים לאורך הרחוב במקטע בין רחוב יוחנן הסנדלר עד רחוב יצחק שדה.

מסלול הקו האדום של הרכבת הקלה בגוש דן עתיד להסתיים במסוף תחבורה חדש שיבנה ברחוב ניסנבוים לצד הציר. כמו כן, אחת מתחנות הקו נקראת "תחנת הקוממיות".

הערות שוליים
------------

1. ↑  עיריית בת ים, תכנית אב לתחבורה בת ים (עמ' 12-13), באתר הנדסה
2. ↑  בת ים, באתר נתיבי איילון
**מרדכי (מוטי) לביא** (נולד ב-23 בפברואר 1978) הוא שדרן רדיו ואיש תקשורת ישראלי חרדי, מייסד אתר החדשות כיכר השבת.

ביוגרפיה
--------

לביא נולד וגדל בשכונת גאולה בירושלים, למשפחה מעדות המזרח. בילדותו למד בתלמוד תורה חיי עולם בירושלים בשפת היידיש.

תחילת הקריירה הרדיופונית שלו הייתה בתחנת הרדיו הפיראטית רדיו כל האמת, שבה שידר תוכנית מוזיקה לנוער הדתי לאומי והחרדי.

בשנת 1998 עבר לרדיו 10 הפיראטי, ובו הגיש את תוכנית האקטואליה המרכזית.

בשנת 2003 החל לעבוד ברדיו "קול חי", המשדר לציבור החרדי והדתי, שם החל להגיש את "המהדורה המרכזית", תוכנית אקטואליה יומית בת שעתיים. התוכנית בהגשתו יצרה עיתונות לא-מפלגתית ואף השיגה נתוני רייטינג גבוהים במגזר החרדי.

במקביל לביא עוסק בהייטק טכנולוגיה ונדל"ן.

עד 2011 הגיש את "המהדורה המרכזית" ברדיו "קול חי".

בקיץ 2011 פרש מעבודתו ברדיו קול חי, הצטרף לתחנת הרדיו קול ברמה, והגיש שם את תוכנית הבוקר "8 עד 10".

בנובמבר 2015 הודיע לביא על חזרתו לרדיו "קול חי", וב 20 בנובמבר 2015 התחיל להגיש תוכנית אקטואליה בשם "מהדורת הבוקר" שמשודרת בימי א'-ד' בבוקר בדקה לשמונה.

ב-21 בדצמבר 2017 חדל מלהגיש את תוכנית "מהדורת הבוקר", וביוני 2019 החל להנחות חידון הלכה יחד עם הרב אופיר מלכה "החפץ בחיים".

ייסד את האתרים "כיכר השבת" ו"סרוגים", אתר שמספר שנים לאחר הקמתו נרכש בחלקו על ידי קבוצת ידיעות אחרונות.

לביא מתגורר בשכונת רמות בירושלים, נשוי לשרה ואב לשישה.

קישורים חיצוניים
----------------

* רנן פריד‏, משדר חדשות, באתר וואלה!‏, 6 בינואר 2007

הערות שוליים
------------

1. ↑  אריאל שנבל, רדיו חזק, באתר nrg‏, 10 באוגוסט 2005
2. ↑  השדרן מרדכי לביא עוזב את 'קול ברמה'; יחל לשדר ב'קול חי' - כיכר השבת, באתר כיכר השבת
**Help Musicians UK** (בעברית: **עזרו למוזיקאים בריטניה**) (לשעבר **Musicians Benevolent Fund**, "קרן נדיבה למוזיקאים") היא עמותה בריטית המציעה עזרה למוזיקאים לאורך הקריירה שלהם.

היסטוריה
--------

היא הוקמה בשנת 1921 על ידי הפסנתרן האנגלי ויקטור ביגל בשם **Gervase Elwes Memorial Fund** (קרן הזיכרון של ג'רוויס אלווס), לאחר מותו של הטנור האנגלי ג'רוויס אלווס. בשנת 1926 שמה שונה ל-Musicians Benevolent Fund והיא הפכה לארגון צדקה רשום. אדוארד אלגר היה נשיא הקרן, עד מותו בשנת 1934. 

במהלך מלחמת העולם השנייה הקרן נתמכה על ידי ההכנסות מקונצרטים יומיים שהתקיימו בגלריה הלאומית שבלונדון, ואורגנו על ידי מיירה הס.

בשנת 2017 העמותה השיקה את שירות Music Minds Matter, בהובלתו של ג'ורג' מסגרייב. זהו קו הסיוע הראשון בנושא בריאות הנפש עבור מוזיקאים שפעיל 24/7.

מטרה
----

העמותה תומכת במוזיקאים המתמודדים עם מחלה, פציעה או תאונה וסייעה לאלפי מוזיקאים להתבסס בתעשיית המוזיקה, לעבור משברים, להתמודד עם קשיים ארוכי טווח וליהנות מפרישתם. היא מעניקה מענקים כספיים עבור תשלום בשביל טיפול רפואי, טיפולי מומחים ועלויות מחיה, ומספקת עזרה אחד על אחד לאנשים במצבי מצוקה. בנוסף היא מציעה מתן תשלומים קבועים וביקורים חברתיים למוזיקאים בדימוס. 

העמותה תומכת גם במוזיקאים מתפתחים ובוגרים. תוכנית היצירה של העמותה מסייעת בהשגת קריירה למוזיקאי על ידי מתן תמיכה ואפשרויות כלכליות ממוקדות עבור אנשים הזקוקים להן. התוכנית מציעה פרסי מימון למוזיקאים לתארים מתקדמים העוסקים בהכשרה מתקדמת, ומסייעת גם בעלויות הטיפול לטווח הקצר עבור סטודנטים למוזיקה הסובלים מבעיות בריאות. 

מבין פרסי העמותה, הם מנהלים את פרס פיטר ויטינגהאם (שהושק בשנת 1989), פרס בשווי 5,000 ליש"ט המוענק לנגן או הרכב ג'אז מתפתח עבור ביצוע פרויקט יצירתי לבחירתם, שיסייע בהתפתחותם המקצועית.

מדי שנה מתקיים אירוע תמיכה בקרן בלונדון בסביבות יום סנט ססיליה. בשנת 2014 הוציאה העמותה 3.3 מיליון ליש"ט עבור תמיכה במעל 5,000 מוזיקאים.

קישורים חיצוניים
----------------

* 

* אתר האינטרנט הרשמי של Help Musicians UK
* Help Musicians UK, ברשת החברתית אקס (טוויטר)

הערות שוליים
------------

1. 1 2 3  Musicians Benevolent Fund, Grove Music Online (באנגלית)
2. ↑  "Dr George Musgrave". *Gold.ac.uk*. נבדק ב-12 בינואר 2021. `{{cite web}}`:  (עזרה)
**משה "שינו" זוארץ** (נולד ב-1972) הוא איש עסקים ישראלי, מנכ"ל ובעלים של חברת C-Data; ויו"ר ההתאחדות לכדורגל בישראל.

ביוגרפיה
--------

זוארץ נולד וגדל בשכונת קריית מטלון שבפתח תקווה. כנער שיחק במועדון כדורגל של מכבי פתח תקווה.

שירת כחמש שנים בצה"ל בחיל המודיעין.

קריירה
------

לאחר שחרורו מהשירות הצבאי החל לעבוד כאיש מכירות בחברת קומסק ובהמשך מילא בה תפקידי ניהול בתחום מוצרי האחסון הממוחשב.

בשנת 2002 הקים עם שותפו זאב רוזנקרנץ את חברת קומפיוטר סי דאטה העוסקת בתחום מוצרי המחשוב. בניהולו הפכה החברה לאחת הגדולות בישראל בתחומה, ומחזורה מוערך בכ-1.7 מיליארד ש"ח נכון לשנת 2017.

תפקידים ציבוריים
----------------

ב-2005 מונה ליו"ר קבוצת הכדורגל מכבי פתח תקווה וכיהן בתפקיד עד 2011. לאחר מכן שימש כספונסר הקבוצה במשך מספר שנים. ב-2016 רכש עם אייל גולן את זכויות הניהול של קבוצת הפועל מרמורק הרחובותית.

ב-4 באוקטובר 2018 מונה ליו"ר ההתאחדות לכדורגל בישראל, אך בתוך פחות מארבעה חודשים הגיש את התפטרותו לאחר שהגיע למסקנה שלא יצליח להוציא לפועל את התוכנית אותה הוא תכנן. הוא סיים את תפקידו ביוני 2019.

ב-27 בדצמבר 2022 נבחר בשנית לכהן מחדש כיו"ר ההתאחדות לכדורגל.

חיים אישיים
-----------

נשוי ואב לארבעה, מהן בתו הזמרת והשחקנית שיר זוארץ.

קישורים חיצוניים
----------------

ויקישיתוף מדיה וקבצים בנושא **משה זוארץ** בוויקישיתוף

הערות שוליים
------------

1. ↑   אתר האינטרנט הרשמי של C-Data
2. ↑  זעזוע במכבי פתח-תקווה: היו"ר שינו זוארץ עוזב, באתר ‏מאקו‏, 2 באוגוסט 2011
3. ↑  נדב צנציפר, דוד בן שימול, רעידת אדמה בכדורגל הישראלי: שינו זוארץ התפטר מתפקידו, באתר ynet, 17 בינואר 2019

| יושבי ראש ההתאחדות לכדורגל בישראל |
| --- |
| 

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| אורי נדב | בן ציון פט | חיים גלובינסקי | יצחק זאבי | יוסף ענבר | יצחק זאבי | יצחק פנאי | מנחם הלר | יצחק זאבי | זאב בר-סבר | מיכאל אלמוג |
| 1950–1954 | 1954–1956 | 1954–1956 | 1957–1959 | 1959 | 1959–1963 | 1964 | 1964–1970 | 1970–1972 | 1972–1973 | 1973–1982 |
| חיים הברפלד | שאול סווירי | חיים הברפלד | עזריקם מילצ'ן | גברי לוי | איצ'ה מנחם | אבי לוזון | עופר עיני | משה זוארץ | אורן חסון | משה זוארץ |
| 1980–1985 | 1985–1992 | 1992–1993 | 1993–1996 | 1996–2003 | 2003–2007 | 2007–2014 | 2014–2018 | 2018–2019 | 2019–2022 | 2022– |

 |